Geoturisme, història i gastronomia. Parc Nacional de Sant Maurici, GEOPARC UNESCO ORÍGENS i Congost de Montrebei
Viatge a la història del nostre planeta a través de la interpretació del paisatge i de les roques. Visites al Parc Nacional de Sant Maurici, GEOPARC UNESCO ORÍGENS i Congost de Montrebei.
Recollida del grup a Barcelona o a l’aeroport. Viatge d’unes tres hores fins al nostre destí. Pel camí ens aturarem uns minuts al costat de la carretera davant Montserrat, la muntanya sagrada de Catalunya, per admirar el seus característics monòlits. La serralada de Montserrat està situada a l’est del riu Llobregat. Les seves formes característiques i epectaculars la fan única. El seu punt més alt és el cim de Sant Jeroni, a 1.236,4 m. Al llarg dels mil·lennis, els moviments isostàtics i tectònics, els canvis climàtics i l’erosió han acabat modelant un relleu brusc, amb grans parets i blocs arrodonits de conglomerat rosa i argiles. Al seu interior, l’erosió de tipus càrstic ha creat coves, avencs i torrenteres. Va ser declarat parc natural el 1987 per garantir-ne la conservació. També ens aturarem al cim del Coll de Comiols, on gaudirem d’unes magnífiques vistes de la Conca de Tremp (si el temps ho permet). Nit a Llavorsí (H****), Lleida.
Agafarem transport públic per accedir al Parc Nacional d’Aigüestortes i Estany de Sant Maurici, a la zona axial dels Pirineus. Fou declarat Parc Nacional el 21 d’octubre de 1955. Amb una superfície total de 41.852 ha, és el tercer espai protegit més gran de Catalunya i el cinquè parc nacional més gran d’Espanya. Destaca el seu relleu abrupte, amb valls en forma d’U, circs glacials, estanys, congostos i tarteres, que són l’herència de l’acció erosiva de les glaceres del Quaternari, majoritàriament sobre granit, però també pissarres, esquists i roques calcàries.
La major part del parc es troba damunt dels 1.000 m. amb alguns pics que superen els 3.000 m., entre els quals el més alt és el Comaloforno (3.033 m). Caminada d’unes 2,5 hores, gaudint d’un espectacular paisatge granític. A més, coneixerem com era la minera antigament i els usos de l’energia hidràulica per fabricar acer, teixits, produir electricitat, etc. Nit a Llavorsí (H****).
Ens endinsarem caminant (o fent ràfting -opcional-, si és possible) pel singular Congost de Collegats, una de les principals atraccions del GEOPARC UNESCO ORÍGENS. L’erosió en forma de congost al riu Noguera Pallaresa ofereix una esplèndida secció geològica amb el valor afegit de ser un dels paisatges més singulars i atractius de Catalunya. A l’Argenteria hi ha unes capritxoses formes travertíniques desenvolupades sobre roques calcàries, especialment espectaculars a l’hivern quan es glaça (es considera que varen inspirar a Gaudí). En resum, Collegats ens permetrà observar una estructura clau per interpretar els Pirineus.
Visitarem “Tros de Sort”, una formatgeria artesanal, fundada el 1995, amb la qualitat com a premissa. Elaboren una àmplia gamma de formatges. Treballen principalment amb llet sencera de vaques alimentades amb herba de prats d’alta muntanya, produïda en la pròpia explotació. Nit a Casa Leonardo, a la població de Senterada. Una casa rural acollidora i singular, ambientada en un estil pirinenc tradicional.
Dins del GEOPARC DE LA UNESCO ORÍGENS, ens traslladarem als voltants de la localitat de La Pobla de Segur. Aquí podrem observar esculls fòssils de coralls i sorprendre’ns amb les roques que certifiquen el moment àlgid de la formació dels Pirineus. Després de dinar emprendrem el camí fins a Barcelona o el seu aeroport, on finalitza l’itinerari.
Guiatge: L’itinerari és guiat pel geòleg Lluís Ardèvol i Oró, amb més de 25 anys d´experiència. Idiomes: català, espanyol i anglès.
Transport: Autocar de 20 places o furgoneta de 7/8 places des de Barcelona. El transport des del país d’origen fins a l’aeroport de Barcelona i la tornada no estan inclosos en el preu del paquet.
Menjar: Esmorzar continental i català. Pícnic complet per dinar. No estan inclosos l’esmorzar i el dinar del dia 1. Els sopars consisteixen en un menú en la localitat de pernoctació. Els àpats estaran integrats principalment per productes de proximitat i inclouen aigua i vi.
Opcional: Ràfting el dia 3 (si és possible) i kayak el dia 4 (si és possible).
"Per a aqui li agrada la història del planeta i disfrutar del paisatge és imprescindible disposar d’una bon guia que interpreti les roques i les empremtes de l’evolució. Sense aquesta interpretació es fa difícil d'entendre."